 

**מכרז פומבי ממוכן דו-שלבי מספר 42/25 ל**אספקת מערכת למסחר בניירות ערך בבורסת תל-אביב

1. בנק ישראל (להלן: "**הבנק**") מזמין בזה הצעות לאספקת מערכת למסחר בניירות ערך בבורסת תל-אביב (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז (להלן: "**המיפרט**"), השירותים המלאים מפורטים במסמכי המכרז.
2. תקופת ההתקשרות היא ל **3 שנים** (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד **2 שנים נוספות**. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
	2. המציע הינו בעל זכויות היוצרים במערכת, או מורשה על ידי יצרן המערכת לספק את המערכת המוצעת על ידו ואת השירותים הכרוכים בה.
	3. המערכת המוצעת עומדת בכל הדרישות המפורטות בסעיפים 2.1 עד 2.7 במיפרט, חלק ד' למסמכי המכרז.
	4. המציע או מורשה על-ידי יצרן המערכת, סיפק את המערכת המוצעת לחבר בורסה אחד לפחות בישראל, בכל שנה במהלך השנים 2022-2024.
4. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
5. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
6. המועד האחרון להגשת ההצעות הוא ‏יום ראשון 28 ספטמבר 2025 , בשעה 12:00.
7. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
8. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552289 או בדוא"ל tenders@boi.org.il.
9. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**